
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

362. Εκτέλεση, συντήρηση και επισκευή εγκαταστά¬ 
σεων καύσης αερίων καυσίμων (καυστήρων και 
συσκευών). Έκδοση επαγγελματικών αδειών για 


τους εργαζόμενους στις σχετικές εργασίες. 1 

363. Τροποποίηση του ΠΔ 447/1990 "Περί Οργανώσε- 

ως των Υπηρεσιών του Επιμελητηρίου Αχάίας 
(ΦΕΚ 171/Α/90). 2 

364. Ίδρυση εργαστηρίου Ψυκτικής Τεχνολογίας Ο¬ 
χημάτων Ψυγείων στο Τμήμα Μηχανολόγων Μη¬ 
χανικών του Εθνικού Μετσοβίου Πολυτεχνείου 
και καθορισμός του εσωτερικού του κανονισμού. 3 

365. Ίδρυση εργαστηρίου Προγραμματισμού και Τε¬ 


χνολογίας Ευφυών Υπολογιστικών Συστημάτων 
στο Τμήμα Ηλεκτρονικών Μηχανικών και Μηχανι¬ 
κών Υπολογιστών του Πολυτεχνείου Κρήτης και 
καθορισμός του εσωτερικού του κανονισμού. 4 

366. Ίδρυση εργαστηρίου Οικονομικής των Επιχειρή¬ 

σεων (Λογιστικής και Χρηματοοικονομικής - Διοί¬ 
κησης - Μάρκετινγκ - Διαφήμισης) στο Τμήμα Οι¬ 
κονομικών Επιστημώντης Σχολής Νομικών, Οικο¬ 
νομικών και Πολιτικών Επιστημών του 
Αριστοτελείου Πανεπιστημίου Θεσσαλονίκης και 
καθορισμός του εσωτερικού του κανονισμού. 5 

367. Τροποποίηση του Π.Δ. 299/1997 «Αντιστοιχίατίτ¬ 

λων σπουδών που απονέμονται από το Πανεπι¬ 
στήμιο της Κύπρου, προς τίτλους σπουδών που 
απονέμονται από Τμήματα Ελληνικών Ανωτάτων 
Εκπαιδευτικών Ιδρυμάτων (Α.Ε.Ι.)» (Α' 214). 6 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 362 
Εκτέλεση, συντήρηση και επισκευή εγκαταστάσεων καύ¬ 
σης αερίων καυσίμων (καυστήρων και συσκευών). Έκ¬ 
δοση επαγγελματικών αδειών για τους εργαζόμενους 
στις σχετικές εργασίες. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 6422/1934 «περί ασκήσεωςτου ε¬ 


παγγέλματος του Μηχανολόγου κ.λ.π.» (Α'412) και κυρίωςτα 
άρθρα 3,5 και 6 αυτού, όπως τροποποιήθηκε και συμπληρώ¬ 
θηκε με το Ν.Δ. 1150/1944 (Α'249) με το άρθρο 1 παρ. 2-4. 

2. Τις διατάξεις του Α.Ν.1671/1951 (Α'33) και κυρίως το 
άρθρο 14, παράγραφος 5. 

3. Το Π.Δ. 27/1996 "Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και Ε¬ 
μπορίου στο Υπουργείο Ανάπτυξης" (ΒΊ9). 

4. Το Π.Δ. 229/1986 "Σύσταση και οργάνωση της Γενικής 
Γραμματείας Βιομηχανίας (Α'96), όπως τροποποιήθηκε 
και συμπληρώθηκε μετά Π.Δ. 396/1989 και 189/1995". 

5. Την με αριθ. 303/5.5.2000 (ΦΕΚ 594/Β75.5.2000) Κοι¬ 
νή Απόφαση του Πρωθυπουργού και του Υπουργού Ανά¬ 
πτυξης "Ανάθεση αρμοδιοτήτων στον Υφυπουργό Ανά¬ 
πτυξης Αλέξανδρο Καλαφάτη". 

6. Την με αριθ. πρακτικού 1/16.1.2001 γνώμη του Διοι¬ 
κητικού Συμβουλίου του Ο.Ε.Ε.Κ. κατά τα διαλαμβανόμε¬ 
να στη παράγραφο 3 του άρθρου 6 του Ν. 2009/92. 

7. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

8. Την με αριθ. 384/2001 Γνωμοδότηση του Συμβουλίου 
της Επικράτειας με πρόταση του Υφυπουργού Ανάπτυ¬ 
ξης και των Υπουργών Εθνικής Παιδείας και θρησκευμά¬ 
των και ΠΕ.ΧΩ.Δ.Ε., αποφασίζουμε: 

Άρθρο 1 

ΟΡΙΣΜΟΙ - ΠΕΔΙΟ ΕΦΑΡΜΟΓΗΣ 

1. Εγκατάσταση καύσης αερίου καυσίμου. 

Είναι το σύνολο των ηλεκτρομηχανολογικών και υδραυ¬ 
λικών διατάξεων με τις οποίες επιτυγχάνεται η καύση των 
αερίων καυσίμων. 

2. Εκτέλεση της εγκατάστασης. 

Είναι το σύνολο των εργασιών που απαιτούνται για την 
τοποθέτηση, συναρμολόγηση και σύνδεση όλων των με¬ 
ρών μίας εγκατάστασης καύσης αερίου καυσίμου. Στις 
εργασίες αυτές συμπεριλαμβάνεται και η ρύθμιση της κα¬ 
λής λειτουργίας της εγκατάστασης, ο έλεγχος των οργά¬ 
νων και διατάξεων αυτοματισμού, η δομή των διατάξεων 
ασφαλείας και ο έλεγχος της ποιότητας των καυσαερίων. 

3. Συντήρηση της εγκατάστασης. 

Είναι το σύνολο των εργασιών που απαιτούνται για να 
διατηρείται η εγκατάσταση καύσης αερίων καυσίμων, σε 
κατάσταση καλής και ασφαλούς λειτουργίας. Στις εργα¬ 
σίες αυτές συμπεριλαμβάνεται ο έλεγχος της ηλεκτρικής 

εγκατάστασης, του συστήματος αερισμού και εξαερι- 
σμού του χώρου και ο έλεγχος της ποιότητας των καυσα¬ 
ερίων με σκοπό τον περιορισμό εντός των επιτρεπτών ο¬ 
ρίων, των εκπεμπομένων ρύπων. 

4. Επισκευή της εγκατάστασης. 

Είναι το σύνολο των εργασιών που απαιτούνται για την 
αποκατάσταση της καλής και ασφαλούς λειτουργίας της 
εγκατάστασης, δηλαδή η επισκευή ή αντικατάσταση 
φθαρμένων ή αντικανονικά λειτουργούντων εξαρτημά¬ 
των, μερών ή τμημάτων της εγκατάστασης. 

5. Δεν περιλαμβάνεται στο πεδίο εφαρμογής του παρό¬ 
ντος Π.Δ/γτος οιπαρακάτω εγκαταστάσεις καιτμήματα ε¬ 
γκαταστάσεων και οι σχετικές με αυτές εργασίες. 

- Η ηλεκτρική εγκατάσταση γραμμής από τον πίνακα 
κοινοχρήστων προς τον πίνακα λεβητοστασίου και η ε¬ 
γκατάσταση γενικού πίνακα. 

- Η ηλεκτρική εγκατάσταση γραμμών αυτονομίας ορό¬ 
φων, ηλεκτροβανών, θερμοστατών χώρου. 

- Η ηλεκτρική εγκατάσταση γραμμών φωτισμού, αερι¬ 
σμού, εξαερισμού. 

- Η τοποθέτηση και συναρμολόγηση του λέβητα ή άλλου 
μέσου που εξυπηρετείται από την καύση του αερίου καυ¬ 
σίμου (θερμοσίφωνας, κουζίνα) καθώς και κάθε υδραυλική 
εγκατάσταση παροχής νερού τροφοδοσίας αυτών. 

- Οι οικοδομικές εργασίες σχετικές με τον αερισμό του 
χώρου και την απαγωγή των παραγώγων καύσης, καθώς 
και η τοποθέτηση των σχετικών αγωγών και μηχανημάτων 
αερισμού και εξαερισμού του χώρου. 

- Το δίκτυο σωληνώσεων αερίου και γενικότερα οποια¬ 
δήποτε εγκατάσταση σωληνώσεων μεταφοράς και διανο¬ 
μής αερίου. 

Άρθρο 2 

ΧΟΡΗΓΟΥΜΕΝΕΣ ΕΠΑΓΓΕΛΜΑΤΙΚΕΣ ΑΔΕΙΕΣ 

Για την εφαρμογή των διατάξεων του παρόντος ΠΔ/τος 
χορηγούνται οι κάτωθι επαγγελματικές άδειες: 

α. Άδεια βοηθού τεχνικού αερίων καυσίμων. 

β. Άδεια τεχνίτη αερίων καυσίμων. 

γ. Άδεια εγκαταστάτη αερίων καυσίμων. 

Άρθρο 3 

ΕΠΑΓΓΕΛΜΑΤΙΚΑ ΔΙΚΑΙΩΜΑΤΑ ΑΔΕΙΟΥΧΩΝ 

1. Άδεια βοηθού Τεχνικού αερίων καυσίμων. 

Ο κάτοχος της άδειας αυτής δικαιούται: 

- Να συμμετέχει σε συνεργείο εργασίας προσφέροντας 
τεχνική υποστήριξη στον αδειούχο Τεχνίτη ή Εγκαταστά- 
τη υπό την ευθύνη και τις οδηγίες του οποίου εργάζεται. 

- Να αποκτά πιστοποιητικά προϋπηρεσίας. 

2. Άδεια Τεχνίτη αερίων καυσίμων. 

Ο κάτοχος της άδειας αυτής δικαιούται: 

- Να εργάζεται ως συνυπεύθυνος συνεργείου σε εργα¬ 
σίες εκτέλεσης, συντήρησης και επισκευής εγκαταστά¬ 
σεων καύσης αερίων καυσίμων όπως οι εργασίες αυτές ο¬ 
ρίζονται στο άρθρο 1 του παρόντος Π.Δ/γτος, υπό την ε- 
ποπτεία και συνυπευθυνότητα αδειούχου εγκαταστάτη 
αερίων καυσίμων ή άλλου προσώπου έχοντος το προς 
τούτου δικαίωμα βάσει Διαταγμάτων που εκδόθηκαν με ε¬ 
ξουσιοδότηση του Ν. 6422/1934. 

- Να συνυπογράφει πιστοποιητικά προϋπηρεσίας. 

- Να συνυπογράφει τις εκάστοτε προβλεπόμενες βεβαι¬ 
ώσεις και πιστοποιητικά καλής και ασφαλούς λειτουργίας 
μίας εγκατάστασης καύσης αερίων καυσίμων, καθώς και 
πιστοποιητικά ή βεβαιώσεις ποιότητας καυσαερίων. 


3. Άδεια εγκαταστάτη αερίων καυσίμων. 

Ο κάτοχος της άδειας αυτής δικαιούται: 

- Να εργάζεται ως υπεύθυνος συνεργείου σε εργασίες 
εκτέλεσης, συντήρησης και επισκευής εγκαταστάσεων 
καύσης αερίων καυσίμων όπως αυτές ορίζονται στο άρ¬ 
θρο 1 του παρόντος Π.Δ/γτος. 

- Να χορηγεί τις εκάστοτε προβλεπόμενες βεβαιώσεις 
και πιστοποιητικά καλής και ασφαλούς λειτουργίας μίας 
εγκατάστασης καύσης αερίων καυσίμων, καθώς και πι¬ 
στοποιητικά ή βεβαιώσεις ποιότητας καυσαερίων. 

- Να χορηγεί πιστοποιητικά προϋπηρεσίας. 

Άρθρο 4 

ΕΠΑΓΓΕΛΜΑΤΙΚΕΣ ΥΠΟΧΡΕΩΣΕΙΣ ΑΔΕΙΟΥΧΩΝ 

1. Άδεια βοηθού τεχνικού αερίων καυσίμων. 

Ο κάτοχος της άδειας αυτής υποχρεούται να ακολουθεί 
τις οδηγίες του αδειούχου τεχνίτη ή εγκαταστάτη χρησι¬ 
μοποιώντας υλικά, μεθόδους, μέσα και εργαλεία που αυ¬ 
τός του υποδεικνύει. 

2. Άδεια Τεχνίτη και Εγκαταστάτη αερίων καυσίμων. 

Οι κάτοχοι των αδειών αυτών υποχρεούνται: 

α. Να εφαρμόζουν τους εκάστοτε ισχύοντες κανονι¬ 
σμούς και τεχνικές οδηγίες. 

β. Να εφαρμόζουν τη μελέτη, όπου σύμφωνα με τις κεί¬ 
μενες διατάξεις απαιτείται τέτοια μελέτη και να μην ανα¬ 
λαμβάνουν την εκτέλεση μίας εγκατάστασης αν η μελέτη 
αυτή δεν έχει εγκριθεί από τον κατά νόμο, αρμόδιο Φορέα. 

γ. Να χρησιμοποιούν μόνο μηχανήματα, εξαρτήματα, 
σωλήνες, ηλεκτρολογικό υλικό, όργανα κλπ που πληρούν 
εγκεκριμένα αντίστοιχα πρότυπα του Ελληνικού Οργανι¬ 
σμού Τυποποίησης (Ε.Λ.Ο.Τ.) ή αντίστοιχα πρότυπα της 
Ευρωπαϊκής Ένωσης (Ε. Ε.) ή αντίστοιχα διεθνή πρότυπα. 

δ. Κατά την εκτέλεση των εργασιών εγκατάστασης, συ¬ 
ντήρησης και επισκευής μιας εγκατάστασης να χρησιμο¬ 
ποιούν μόνο αδειούχους του παρόντος ΠΔ/τος και να 
λαμβάνουν όλα τα απαραίτητα μέτρα προς αποφυγή κιν¬ 
δύνου ή όχλησης σε βάρος των εργαζομένων, των χρη¬ 
στών και τρίτων άλλων εγκαταστάσεων ή έργων. 

ε. Μετά την ολοκλήρωση των εργασιών εκτέλεσης, συ¬ 
ντήρησης και επισκευής μιας εγκατάστασης καύσης αε¬ 
ρίων καυσίμων, να θέτουν σε λειτουργία ή επαναλειτουρ¬ 
γία την εγκατάσταση, μόνον όταν προβούν σε όλους τους 
απαραίτητους ελέγχους και διαπιστώσουν ότι συντρέ¬ 
χουν όλες οι προϋποθέσεις καλής, αποδοτικής και ασφα¬ 
λούς λειτουργίας αυτής. Σε περίπτωση που διαπιστωθεί 
ότι η εγκατάσταση δεν πληροί τους κανόνες ασφαλούς 
λειτουργίας, δεν εκδίδουντα προβλεπόμενα πιστοποιητι¬ 
κά ή βεβαιώσεις και γνωστοποιούντούτο εγγράφως στον 
καταναλωτή. 

στ. Να εκδίδουν τις προβλεπόμενες βεβαιώσεις ή πι¬ 
στοποιητικά καλής και ασφαλούς λειτουργίας, όπως επί¬ 
σης βεβαιώσεις ή πιστοποιητικά που αφορούν στη προ¬ 
στασία του περιβάλλοντος. 

Στη περίπτωση αδειούχου τεχνίτη αερίων καυσίμων οι 
παραπάνω βεβαιώσεις, πιστοποιητικά και λοιπά φέρουν υ¬ 
ποχρεωτικά την υπογραφή του αδειούχου εγκαταστάτη. 

Άρθρο 5 

ΠΡΟΣΟΝΤΑ - ΠΡΟΫΠΟΘΕΣΕΙΣ ΓΙΑ ΤΗΝ ΑΠΟΚΤΗΣΗ 
ΤΩΝ ΑΔΕΙΩΝ 

1. Άδεια βοηθού τεχνικού αερίων καυσίμων. 

Την άδεια αυτή δικαιούνται χωρίς προϋπηρεσία και εξε¬ 
τάσεις οι πτυχιούχοι: 

- Τεχνικών Επαγγελματικών Λυκείων (Τ.Ε.Λ.) και Τεχνι¬ 
κών Επαγγελματικών Εκπαιδευτηρίων (Τ.Ε.Ε) Α' και Β' κύ¬ 
κλου, των Τομέων Μηχανολογικού, Ηλεκτρολογικού και 
Ηλεκτρονικού. 

- Τεχνικών Επαγγελματικών Σχολών (Τ.Ε.Σ.) Ομάδων 
Μηχανολογικών, Ηλεκτρολογικών και Ηλεκτρονικών κα¬ 
θώς και οι απόφοιτοι Σχολών Ταχύρρυθμης Επαγγελμα¬ 
τικής Κατάρτισης του Οργανισμού Απασχόλησης Εργατι¬ 
κού Δυναμικού (Ο.Α.Ε.Δ.) ειδικότητας λεβητοστασίων. 

Την άδεια αυτή δικαιούνται επίσης οι μέχρι δημοσίευ¬ 
σης του παρόντος εργαζόμενοι ως τεχνικοί σε εταιρείες 
με αντικείμενο εργασίας την εγκατάσταση, συντήρηση 
και επισκευή εγκαταστάσεων καύσης αερίων καυσίμων, 
εφόσον υποστούν επιτυχή εξέταση ενώπιον της αρμό¬ 
διας εξεταστικής επιτροπής. 

2. Άδεια τεχνίτη αερίων καυσίμων. 

Την άδεια αυτή δικαιούνται: 

α. Χωρίς προϋπηρεσία και χωρίς εξετάσεις οι διπλωμα- 
τούχοιτου Ο.Ε.Ε.Κ. απόφοιτοιτων Ινστιτούτων Επαγγελ¬ 
ματικής Κατάρτισης (Ι.Ε.Κ.) ειδικότητας: "τεχνικός αε¬ 
ρίων καυσίμων". 

β. Οι κάτοχοι άδειας βοηθού τεχνικού αερίων καυσίμων 
κατόπιν επιτυχούς εξέτασης ενώπιον της αρμόδιας εξε¬ 
ταστικής επιτροπής και εφόσον προσκομίσουν πιστοποι¬ 
ητικά προϋπηρεσίας τεσσάρων (4) ετών τουλάχιστον 
στην εκτέλεση, συντήρηση και επισκευή εγκαταστάσεων 
καύσης αερίων καυσίμων, διανυθείσα μετά την απόκτηση 
της άδειας βοηθού. 

γ. Οι μέχρι δημοσίευσης του παρόντος εργαζόμενοι ως 
τεχνικοί σε εταιρείες με αντικείμενο εργασιών την εκτέλε¬ 
ση, συντήρηση και επισκευή εγκαταστάσεων καύσης αε¬ 
ρίων καυσίμων, εφόσον υποστούν επιτυχή εξέταση ενώ¬ 
πιον της αρμόδιας εξεταστικής επιτροπής και εφόσον 
προσκομίσουν προϋπηρεσία πέντε (5) ετών τουλάχιστον 
στην εκτέλεση, συντήρηση και επισκευή εγκαταστάσεων 
καύσης αερίων καυσίμων. 

Πιστοποιητικά επιτυχούς παρακολούθησης προγραμ¬ 
μάτων εξειδίκευσης στα αέρια καύσιμα διάρκειας εκατόν 
πενήντα (150) ωρών τουλάχιστον, από πιστοποιημένο Φο¬ 
ρέα, ισοδυναμούν με προϋπηρεσία ενός (1) έτους. 

δ. Οι μετά την δημοσίευση του παρόντος Π.Δ/τος, κά¬ 
τοχοι άδειας εγκαταστάτη- συντηρητή καυσίμων υγρών 
καυσίμωντου Π.Δ/τος 511/77 (ΦΕΚ Α7 162), κατόπιν εξε¬ 
τάσεων ενώπιον της αρμόδιας εξεταστικής επιτροπής και 
εφόσον προσκομίσουν πιστοποιητικό επιτυχούς παρακο¬ 
λούθησης προγράμματος εξειδίκευσης στα αέρια καύσι¬ 
μα διάρκειας εκατόν πενήντα (150) ωρών τουλάχιστον α¬ 
πό πιστοποιημένο εκπαιδευτικό Φορέα. 

3. Άδεια Εγκαταστάτη αερίων καυσίμων. 

Την άδεια αυτή δικαιούνται: 

α. Οι μέχρι δημοσίευσης του παρόντος, κάτοχοι άδειας 
εκτέλεσης - συντήρησης εγκαταστάσεων καυστήρων υ¬ 
γρών καυσίμωντου Π.Δ/τος 511/1977 (ΦΕΚΆ/162) εφό¬ 
σον προσκομίσουν πιστοποιητικό επιτυχούς παρακολού¬ 
θησης προγράμματος εξειδίκευσης στα αέρια καύσιμα 
διάρκειας εκατόν πενήντα (150) ωρών τουλάχιστον από 
πιστοποιημένο εκπαιδευτικό φορέα και αφού υποστούν ε¬ 
πιτυχή εξέταση ενώπιον της αρμόδιας εξεταστικής επι¬ 
τροπής. 

β. Οι κάτοχοι άδειας τεχνίτη αερίων καυσίμων του πα¬ 
ρόντος εφόσον προσκομίσουν προϋπηρεσία τεσσάρων 
(4) ετών τουλάχιστον στην εκτέλεση, συντήρηση και επι¬ 
σκευή εγκαταστάσεων καύσης αερίων καυσίμων. 


Άρθρο 6 

ΔΙΚΑΙΟΛΟΓΗΤΙΚΑ 

1. Οι ενδιαφερόμενοι για την απόκτηση επαγγελματικής 
άδειας του άρθρου 2 του Παρόντος Π.Δ/γτος, πρέπει να 
υποβάλλουν στις αρμόδιες Υπηρεσίες Βιομηχανίας των 
Νομαρχιακών Αυτοδιοικήσεων του τόπου μονίμου διανο¬ 
μής τους τα ακόλουθα δικαιολογητικά: 

- Αίτηση κατάλληλα χαρτοσημασμένη. 

- Δύο (2) πρόσφατες φωτογραφίες. 

- Τίτλους σπουδών, όπου απαιτούνται. 

- Παράβολο Δημοσίου Ταμείου, το ποσό του οποίου ο¬ 
ρίζεται από τις κείμενες διατάξεις. 

- Αποδεικτικό πληρωμής δικαιώματος συμμετοχής στις 
εξετάσεις. 

- Κατά περίπτωση πιστοποιητικά προϋπηρεσίας και έ¬ 
γκυρο κατά τις κείμενες διατάξεις αντίγραφο αδείας του 
Π. Δτος 511/77. 

2. Η ακρίβεια των στοιχείων των Πιστοποιητικών Προϋ¬ 
πηρεσίας για την απόκτηση των αδειώντου άρθρου 2του 
παρόντος ελέγχονται από την αρμόδια υπηρεσία Βιομη¬ 
χανίας. 

3. Τα πιστοποιητικά προϋπηρεσίας που χορηγούνται σε 
εργαζόμενους με ασφάλιση στο Ι.Κ.Α. πρέπει να είναι θε¬ 
ωρημένα για την ακρίβεια του περιεχομένου (χρόνος και 
ειδικότητα απασχόλησης) από τους κατά τόπους Επό¬ 
πτες Εργασίας. 

Άρθρο 7 

ΕΞΕΤΑΣΕΙΣ- ΕΞΕΤΑΣΤΙΚΕΣ ΕΠΙΤΡΟΠΕΣ 

1. Με απόφαση του Υπουργού Ανάπτυξης θα καθορι¬ 
στεί: 

α) Ο τρόπος και ο τόπος διεξαγωγής των εξετάσεων. 

β) Η σύνθεση της εξεταστικής επιτροπής στην οποία, υ¬ 
ποχρεωτικά, θα συμμετέχει ένας (1) τουλάχιστον εκπρό¬ 
σωπος του Υπουργείου ΠΕ.ΧΩ.Δ.Ε. 

γ) Το ποσό και ο τρόπος πληρωμής του δικαιώματος 
συμμετοχής στις εξετάσεις και η αποζημίωση των μελών 
της εξεταστικής επιτροπής καθώς και κάθε λεπτομέρεια 
σχετική με τη λειτουργία αυτής. Με την ίδια απόφαση θα 
καθοριστεί επίσης και η εξεταστέα ύλη για κάθε άδεια του 
άρθρου 2 του παρόντος. 

Άρθρο 8 

ΔΙΑΔΙΚΑΣΙΑ - ΕΠΑΝΕΞΕΤΑΣΗ 

Οι αρμόδιες Υπηρεσίες Βιομηχανίας στις οποίες υπο¬ 
βάλλονται τα δικαιολογητικά για την απόκτηση των αδει¬ 
ών του άρθρου 2 του παρόντος Π.Δ/τος αφού τα εξετά¬ 
σουν και κρίνουν ότι πληρούν τις προϋποθέσεις του άρ¬ 
θρου 6 του παρόντος, δημιουργούν ατομικό Φάκελλο για 
κάθε υποψήφιο, τον οποίο διαβιβάζουν στην έδρα της αρ¬ 
μόδιας Εξεταστικής Επιτροπής, η οποία αφού εξετάσει 
τον υποψήφιο, επιστρέφει το Φάκελλο στην αρμόδια υ¬ 
πηρεσία Βιομηχανίας η οποία και χορηγεί τη σχετική ά¬ 
δεια σε περίπτωση επιτυχίας του υποψηφίου. 

Σε περίπτωση αποτυχίας η αρμόδια Εξεταστική Επιτροπή 
ειδοποιεί εγγράφως τον ενδιαφερόμενο και του ορίζει νέα 
ημερομηνία εξέτασης, η οποία δεν είναι δυνατόν να απέχει 
λιγότερο από έξι (6) μήνες από την τελευταία εξέταση. 

Άρθρο 9 

ΠΛΑΙΣΙΟ ΕΞΕΤΑΣΤΕΑΣ ΥΛΗΣ 

Το πλαίσιο εξεταστέας ύλης για την απόκτηση των α- 

δειώντου άρθρου 2 του παρόντος Π.Δ/γτος καθορίζεται 
όπως ακολουθεί: 

- Καύσιμα αέρια και καύση - Φυσικοχημικά μεγέθη. 

- Διατάξεις καύσης - Καυστήρες. 

- Προβλήματα καύσης και φλόγας. 

- Αερισμός, καπναέρια και καπναγωγοί. 

- Γενικά περί συσκευών αερίων καυσίμων. 

- Προδιαγραφές και κανονισμοί κατασκευής και λει¬ 
τουργίας συσκευών. 

- Βασική περιγραφή εσωτερικών δικτύων (μέχρι 1 Βαή 
και μετρητών αερίου. 

- Εκτέλεση, επισκευή και συντήρηση εγκαταστάσεων 
καύσης αερίων καυσίμων, όπως: 

Μαγειρεία (εστίες και κρουνοί), θερμοσίφωνες (συ¬ 
νεχούς ροής και αποθήκης), Λέβητες αυτόνομης θέρ¬ 
μανσης, καυστήρες και λέβητες κεντρικής θέρμανσης, 
λεβητοστάσια, θερμάστρες δωματίου, ειδικές επαγ¬ 
γελματικές συσκευές και ειδικοί βιομηχανικοί καυστή¬ 
ρες. 

Άρθρο 10 

ΘΕΩΡΗΣΗ ΕΠΑΓΓΕΛΜΑΤΙΚΩΝ ΑΔΕΙΩΝ 

1. Οι άδειες βοηθού τεχνικού αερίων καυσίμων δεν υ- 
πόκεινται σε θεώρηση. 

2. Οι άδειες τεχνίτη αερίων καυσίμων και εγκαταστά- 
τη αερίων καυσίμων θεωρούνται ανά πενταετία. Οι κά¬ 
τοχοι της προς θεώρηση αδείας υποβάλλουν στην αρ¬ 
μόδια Υπηρεσία Βιομηχανίας τα ακόλουθα δικαιολογη- 
τικά: 

α. Αίτηση. 

β. Την προς θεώρηση άδεια. 

Βεβαίωση του τοπικού ή περιφερειακού Σωματείου που 
καλύπτει τον κλάδο, από την οποία να προκύπτει ότι αυ¬ 
τός, ασκεί το επάγγελμα εφόσον υπάρχει τέτοιο Σωμα¬ 
τείο. 

Βεβαίωση της οικείας Δημόσιας Οικονομικής Υπηρε¬ 
σίας ότι ο ενδιαφερόμενος τυγχάνει επιτηδευματίας φο¬ 
ρολογούμενος Εγκαταστάτης - Συντηρητής. Η βεβαίωση 
αυτή μπορεί να αντικατασταθεί από το εκκαθαριστικό ση¬ 
μείωμα του ενδιαφερομένου εφόσον από αυτό προκύ¬ 
πτουν τα ίδια στοιχεία. 

Η μη θεώρηση επαγγελματικής αδείας δεν συνεπάγεται 
και την ακύρωσή της. Οι Άδειες αυτές ανακτούν την ισχύ 
τους, ύστερα από την εκ νέου θεώρησή τους. 

Άρθρο 11 

ΤΕΛΙΚΕΣ ΔΙΑΤΑΞΕΙΣ 

Η ισχύς του παρόντος άρχεται με τη δημοσίευση του 
στην Εφημερίδα της Κυβερνήσεως. 

Στον Υφυπουργό Ανάπτυξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 18 Οκτωβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ - ΧΩΡΟΤΑΞΙΑΣ 

ΥΦΥΠΟΥΡΓΟΣ ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

ΑΛΕΞΑΝΔΡΟΣ ΚΑΛΑΦΑΤΗΣ ΚΩΝΣΤΑΝΤΙΝΟΣ ΛΑΛΙΩΤΗΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ, 363 
Τροποποίηση του ΠΔ 447/1990 "Περί Οργανώσεως τωνΥ- 
πηρεσιώντου Επιμελητηρίου Αχαιός (ΦΕΚ171/Α/ 90). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 20 του Ν. 2503/97 "Διοίκη¬ 
ση, Οργάνωση, Στελέχωσητης Περιφέρειας, ρύθμιση θε¬ 
μάτων για την τοπική αυτοδιοίκηση και άλλες διατάξεις". 
(ΦΕΚ107/Α). 

2. Το άρθρο 29ατου Ν. 1558/85 "Κυβέρνηση και Κυβερ¬ 
νητικά Όργανα" (ΦΕΚ 137/Α/85) όπως προστέθηκε με το 
άρθρο 27 του Ν. 2081/92 (ΦΕΚ 154/Α/92) και τροποποιή¬ 
θηκε με το άρθρο 1 παραγρ. 2ατου Ν. 2469/97 (ΦΕΚ38/Α) 
και το γεγονός ότι από τις διατάξεις του παρόντος δια¬ 
τάγματος προκαλείται πρόσθετη δαπάνη σε βάρος του 
προϋπολογισμού του Επιμελητηρίου Αχάΐας ύψους 
1.800.000 δρχ. 

3. Το ΠΔ 27/96 "Συγχώνευση των Υπουργείων Τουρι¬ 
σμού, Βιομηχανίας - Ενέργειας & Τεχνολογίας και Εμπο¬ 
ρίου, στο Υπουργείο Ανάπτυξης". (ΦΕΚ 19/Α/96). 

4. Το ΠΔ 373/95 "Συγχώνευση των Υπουργείων Προε- 
δρίαςτης Κυβέρνησης και Εσωτερικών, στο Υπουργείο Ε¬ 
σωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων τους". (ΦΕΚ Α/201/95). 

5. Την αριθμ. 303/5.5.2000 απόφαση του Πρωθυπουρ¬ 
γού και του Υπουργού Ανάπτυξης "Ανάθεση αρμοδιοτή¬ 
των στους Υφυπουργούς Ανάπτυξης Αλέξανδρο Καλα¬ 
φάτη και Μαρία - Ελένη Αποστολάκη". (ΦΕΚ594/Β/2000). 

6. Την αρ. ΔΙΔΚ/Φ.1/2/11187/12.5.2000 απόφαση του 
Πρωθυπουργού και της Υπουργού Εσωτερικών, Δημό¬ 
σιας Διοίκησης και Αποκέντρωσης "Ανάθεση αρμοδιοτή¬ 
των Υπουργού Εσωτερικών, Δημόσιας Διοίκησης και Α¬ 
ποκέντρωσης στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης". (ΦΕΚ630/Β/2000). 

7. Την αρ. 1039386/441/Α 0006/21.4.2000 απόφαση του 
Πρωθυπουργού και του Υπουργού Οικονομικών "Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών". (ΦΕΚ571/Β). 

8. Την 279/01 γνωμοδότηση του Συμβουλίου της Επι¬ 
κράτειας, με πρόταση των Υφυπουργών Εσωτερικών, Δη¬ 
μόσιας Διοίκησης & Αποκέντρωσης, Οικονομικών και Α¬ 
νάπτυξης, αποφασίζουμε: 

Άρθρο μόνο 

Το άρθρο 3 του Π.Δ. 447/1990 αντικαθίσταται ως εξής: 

Άρθρο 3 

Διάρθρωση μονίμων θέσεων 

Οι θέσεις του μόνιμου προσωπικού κατά κατηγορίες και 
κλάδους, ορίζονται ως εξής: 

ΚΑΤΗΓΟΡΙΑ ΠΕ 

- Κλάδος Π Ε Διοικητικός - Οικονομικός 

- Κλάδος ΠΕ Μεταφραστών - Διερμηνέων 
Ειδικότητας δύο (2) ξένων γλωσσών 

- Κλάδος ΠΕ Πληροφορικής 
Ειδικότητας επιστήμης Ηλεκτρονικών 
Υπολογιστών 


θέσεις δεκαπέντε (15) 
θέσεις δύο (2) 

θέσεις τρεις (3) 

ΚΑΤΗΓΟΡΙΑ ΤΕ 

- Κλάδος ΤΕ Διοικητικός - Λογιστικός 

θέσεις τέσσερις (4) 

ΚΑΤΗΓΟΡΙΑ ΔΕ 

- Κλάδος ΔΕ Διοικητικός - Λογιστικός 

θέσεις έξι (6) 

δύο (2) θέσεις για εργασίες 
εισπράκτορα 

- Κλάδος ΔΕ Προσωπικού Η/Υ 
ειδικότητας χειριστού Η/Υ 

θέσεις τρεις (3) 

- Κλάδος ΔΕ Δακτυλογράφων - 
Στενογράφων ειδικότητας 
ξενόγλωσσης γραφομηχανής 

θέση μία (1) 

- Κλάδος ΔΕ Τηλεφωνητών 

θέση μία (1) 

ΚΑΤΗΓΟΡΙΑ ΥΕ 

- Κλάδος ΥΕ Επιμελητών 

θέσεις δύο (2) 


Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στην Υφυπουργό Ανάπτυξης αναθέτουμε την δημοσί¬ 
ευση και εκτέλεση του παρόντος διατάγματος. 

Αθήνα, 19 Οκτωβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΣΩΤΕΡ. ΔΗΜ. ΔΙΟΙΚ. & 

ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ ΓΕΩΡΓΙΟΣ ΔΡΥΣ 

ΑΝΑΠΤΥΞΗΣ 

ΜΑΡ. - ΕΛ. ΑΠΟΣΤΟΛΑΚΗ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 364 
Ίδρυση εργαστηρίου Ψυκτικής Τεχνολογίας Οχημάτων 
Ψυγείων στο Τμήμα Μηχανολόγων Μηχανικών του Ε¬ 
θνικού Μετσοβίου Πολυτεχνείου και καθορισμός του 
εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις: 

α) Των άρθρων 7 παρ. 5 και 50 παρ. 1 του Ν. 1268/1982 
"Δομή και λειτουργία των Ανωτάτων Εκπαιδευτικών Ιδρυ¬ 
μάτων" (Α' 87), όπως η πρώτη διάταξη τροποποιήθηκε με 
το άρθρο 48παρ. 2του Ν. 1404/1983 "Δομή και λειτουργία 
των Τεχνολογικών Εκπαιδευτικών Ιδρυμάτων" (Α' 173). 

β) του άρθρου 4 παρ. 1 εδ. γ'του Ν. 2083/1992 "Εκσυγ¬ 
χρονισμός της Ανωτάτης Εκπαίδευσης" (Α' 159). 

γ) Του άρθρου 29Ατου Ν. 1558/1985 "Κυβέρνηση και 
Κυβερνητικά Όργανα" (Α' 137) όπως αυτό προσετέθη με 
το άρθρο 27 του Ν. 2081/1992 (ΑΊ54) και τροποποιήθηκε 
μετο άρθρο 1 παρ.2ατου Ν. 2469/1997 "Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις" (Α' 38). 

δ) Του άρθρου 22 παρ. 3 του Ν. 2362/1995 "Περί δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις" (Α'247). 

ε) Του άρθρου 1 περιπτ. II του π.δ. 55/1996 "Περιορι¬ 
σμός συναρμοδιοτήτων κατά την έκδοση διοικητικών 
πράξεων" (Α'48). 


στ) Της αριθμ. 1039386/441/Α0006/21.4.2000 απόφα¬ 
σης του Πρωθυπουργού και του Υπουργού Οικονομικών 
"Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών" (Β' 571). 

2. Τη γνώμη της Γ ενικής Συνέλευσης του Τ μήματος Μη¬ 
χανολόγων Μηχανικών του Εθνικού Μετσοβίου Πολυτε¬ 
χνείου (Συνεδρίαση 5/00 της 19-2-2001). 

3. Το γεγονός ότι από τις διατάξεις του παρόντος προ- 
καλείταιετησίως δαπάνη ύψους 1.000.000 δρχ. ή 2934,70 
ΕΥΡΩ η οποία κατά το τρέχον έτος περιορίζεται στο ποσό 
των 500.000 δρχ. ή 1467,35 ΕΥΡΩ και θα βαρύνειτονπρο- 
ϋπολογισμό του Εθνικού Μετσοβίου Πολυτεχνείου (ΚΑΕ 
4121-10) του οποίου οι πιστώσεις επαρκούν. Κατά την ε¬ 
πόμενη πενταετία μέρος της ανωτέρω δαπάνης αναμένε¬ 
ται να εξοικονομηθεί από ιδίους πόρουςτου εργαστηρίου 
κατά τα προβλεπόμενα στο άρθρο 6 του παρόντος δια¬ 
τάγματος κατά δε το υπόλοιπο μέρος της, η εν λόγω δα¬ 
πάνη θα καλύπτεται από τις πιστώσεις που θα εγγράφο- 
νται στον ανωτέρω προϋπολογισμό χωρίς αύξηση της 
κρατικής επιχορήγησης προς το Εθνικό Μετσόβιο Πολυ¬ 
τεχνείο. 

4. Την αριθμ.536/2001 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση 

Ιδρύεται στο Τμήμα Μηχανολόγων Μηχανικών του Εθνι¬ 
κού Μετσοβίου Πολυτεχνείου Εργαστήριο Ψυκτικής Τε¬ 
χνολογίας Οχημάτων Ψυγείων το οποίο καλύπτει εκπαι¬ 
δευτικές ανάγκες και τη μεταφορά και διάδοση της γνώ¬ 
σης και τεχνογνωσίας προς τους φοιτητές στην περιοχή 
των μετρητικών τεχνικών ποιοτικού έλεγχου και μέτρησης 
της απόδοσης ψυκτικών συστημάτων του ενδιαφέροντος 
Μηχανολόγου Μηχανικού και Ναυπηγού Μηχανολόγου 
Μηχανικού, τη διεξαγωγή βασικής και προσανατολισμένης 
εργαστηριακής έρευνας (διπλωματικές εργασίες, διδα¬ 
κτορικές διατριβές και ερευνητικά προγράμματα) και την 
παροχή εξειδικευμένων τεχνολογικών υπηρεσιών και τε¬ 
χνογνωσίας προς τον ευρύτερο δημόσιο και ιδιωτικό το¬ 
μέα και ιδιαίτερα προς τις εγχώριες κατασκευαστικές βιο¬ 
μηχανίες και τις μικρομεσαίες εταιρείες και βιοτεχνίες του 
κλάδου της βιομηχανικής ψύξης. 

Άρθρο 2 
Αποστολή 

Το εργαστήριο έχει ως αποστολή: 

α) την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Μηχανολόγων Μηχανικών του Εθνικού Μετσοβίου 
Πολυτεχνείου καθώς και άλλων Τμημάτων του Ιδρύμα¬ 
τος, στο γνωστικό αντικείμενο Ψύξης και των εφαρμογών 
αυτής όπως αυτό προσδιορίζεται στο προηγούμενο άρ¬ 
θρο. 

β) Την ανάπτυξη προγραμμάτων διδασκαλίας και τη 
διεξαγωγή βασικής και εφαρμοσμένης έρευνας. 

γ) Τη συνεργασία και ανταλλαγή επιστημονικών γνώσε¬ 
ων με άλλα ακαδημαϊκά ή ερευνητικά ιδρύματα της ημε¬ 
δαπής ή της αλλοδαπής. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσε¬ 
ων και εκδόσεων. 

ε) Την παροχή υπηρεσιών κατά προβλεπόμενα στο π.δ. 
159/1984 (Α'53). 

Άρθρο 3 
Προσωπικό 

Το προσωπικό του εργαστηρίου αποτελείται από μέλη 
του Διδακτικού Ερευνητικού Προσωπικού Δ.Ε.Π.τουΤμή- 
ματος Μηχανολόγων Μηχανικών που η ειδικότητά τους 
σχετίζεται με τα γνωστικά αντικείμενα με τα οποία ασχο- 
λείται, από μέλη του Ειδικού Τεχνικού Εργαστηριακού 
Προσωπικού (Ε.Τ.Ε.Π.) καθώς και από μέλη του λοιπού ε¬ 
πιστημονικού προσωπικού που τοποθετείται στο εργα¬ 
στήριο με τη διαδικασία του άρθρου 4 παρ. 1 (δ) του Ν. 
2083/1992 (Α' 159) καθώς και από το διοικητικό προσωπι¬ 
κό που τοποθετείται στο εργαστήριο σύμφωνα με το άρ¬ 
θρο 13 παρ. 3β του Ν. 2817/2000 "Εκπαίδευση των ατό¬ 
μων με ειδικές ανάγκες και άλλες διατάξεις" (Α' 78). 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από το διευθυντή που εί¬ 
ναι μέλος του Διδακτικού Ερευνητικού Προσωπικού 
(Δ.Ε.Π.) του Τμήματος Μηχανολόγων Μηχανικών και ορί¬ 
ζεται κατά τις διατάξεις του άρθρου 28 παρ. 22 του Ν. 
2083/1992. 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/1982, μεταξύ των οποίων περι¬ 
λαμβάνονται και ο εξής: ο συντονισμός του διδακτικού 
(προπτυχιακού-μεταπτυχιακού) και ερευνητικού έργου 
του εργαστηρίου, η κατάρτιση και υποβολή αρμοδίωςτου 
ετησίου προγράμματος λειτουργίαςτου εργαστηρίου και 
η μέριμνα για την εφαρμογή, η μέριμνα για την κατανομή 
των χώρων του εργαστηρίου, η στελέχωσή του με το α¬ 
ναγκαίο προσωπικό, η οικονομική διαχείριση των πόρων 
του, η υποβολή του ετήσιου απολογισμού των δραστη- 
ριοτήτωντου, η εισήγηση στη Γενική Συνέλευση του Τμή¬ 
ματος των υπευθύνων αναλωσίμων υλικών και κινητού ε¬ 
ξοπλισμού και η υπογραφή κάθε εγγράφου και γενικά ευ¬ 
θύνη για την ομαλή λειτουργία του. 

Άρθρο 5 
Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
και σε χώρους που παραχωρούνται σε αυτό για την εγκα¬ 
τάσταση των οργάνων και του λοιπού τεχνικού εξοπλι¬ 
σμού που είναι αναγκαίος για τη διενέργεια των εργαστη¬ 
ριακών ασκήσεων και των ερευνητικών προγραμμάτων. 
Στο χώρο εγκατάστασης τοποθετείται πινακίδα μετοντίτ- 
λο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει α- 
ποφασισθεί από το τμήμα και καθορίζει μέσα στα πλαίσια 
της αποστολής του εργαστηρίου την προτεραιότητα στη 
χρησιμοποίηση οργάνων και χώρων σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 


και υλικών που ανήκουν σε αυτό την παραμονή των εργα¬ 
ζομένων (προσωπικού, φοιτητών, επισκεπτών) στους χώ¬ 
ρους όπου τηρούνται ειδικοί κανόνες ασφαλείας που α¬ 
ποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και 
σκεύη, τα οποία παραδίδονται για τη διεξαγωγή εργα¬ 
σιών επιστρέφονται, μετά τη χρησιμοποίησή τους, στην 
κατάσταση που είχαν παραδοθεί. 

5. Με εισήγηση του διευθυντή στη Γενική Συνέλευση 
του Τμήματος είναι δυνατή η πρόσληψη επιστημόνων σε 
τομείς σχετικούς με τις διδακτικές και ερευνητικές δρα¬ 
στηριότητες του εργαστηρίου σύμφωνα με τις διατάξεις 
του άρθρου 18 του Ν. 1268/1982. 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για το ίδιο λογαριασμό ή για λογαριασμό 
τρίτων. 

β. Τη διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του π.δ. 159/1984 (Α'53). 

δ. Τις πιστώσεις που διατίθενται στο Τμήμα Μηχανολό¬ 
γων Μηχανικών με τη διαδικασία του άρθρου 4 παρ. (1ε) 
του Ν. 2083/1992 (Α'159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Εθνικό Μετσόβιο Πολυτεχνείο για 
τους σκοπούς του εργαστηρίου. 

Άρθρο 7 

Τηρούμενα βιβλία 

1. Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

- Πρωτόκολλο εισερχομένων - εξερχομένων εγγράφων, 

- Βαθμολόγιο φοιτητών, 

- Βιβλίο περιουσιακών στοιχείων, 

- Φάκελος οικονομικών στοιχείων κάθε έτους, 

- Κατάλογος επιστημονικών βιβλίων, περιοδικών και ορ¬ 
γάνων, 

- Αρχείο ερευνητικών προγραμμάτων και 

- Βιβλίο μεταβολών προσωπικού 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Άρθρο 8 

Χώρος εγκατάστασης 

Χώροιτου εργαστηρίου είναι οι χώροι που παραχωρού- 
νται για τη διεξαγωγή του έργου και ειδικότερα οι χώροι 
των ειδικών εγκαταστάσεων με τα όργανα και το λοιπό τε¬ 
χνικό εξοπλισμό για τη διενέργεια της έρευνας καιτων ερ- 

γαστηριακών ασκήσεων. Στο χώρο εγκατάστασης υπάρ¬ 
χει πινακίδα μετοντίτλοτου εργαστηρίου. 

Άρθρο 9 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Οκτωβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

>- 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 365 
Ίδρυση εργαστηρίου Προγραμματισμού και Τεχνολογίας 
Ευφυών Υπολογιστικών Συστημάτων στο Τμήμα Ηλε¬ 
κτρονικών Μηχανικών και Μηχανικών Υπολογιστών 
του Πολυτεχνείου Κρήτης και καθορισμός του εσωτε¬ 
ρικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη 

Τις διατάξεις: 

1. Των άρθρων 50 παρ. 1 και7παρ.5τουΝ. 1268/1982"Δο- 
μή καιλειτουργίατων Ανωτάτων Εκπαιδευτικών Ιδρυμάτων” 
(Α' 87) όπως η τελευταία αυτή διάταξη τροποποιήθηκε με το 
άρθρο 48 παρ. 2 του Ν. 1404/1983 ”Δομή καιλειτουργίατων 
Τεχνολογικών Εκπαιδευτικών Ιδρυμάτων” (Α' 173), 

2. Του άρθρου 4παρ. 1 εδ. γτου Ν. 2083/1992, "Εκσυγ¬ 
χρονισμός της Ανωτάτης Εκπαίδευσης" (ΑΊ59), 

3. Του (άρθρου 29Ατου Ν. 1558/1985 "Κυβέρνηση και 
Κυβερνητικά Όργανα" (Α' 137) όπως αυτό προσετέθη με 
το άρθρο 27 του Ν. 2081/1992 "Ρύθμιση του θεσμού των 
Επιμελητηρίων, τροποποίηση των διατάξεων του Ν. 1712/ 
1987 για τον εκσυγχρονισμό των επαγγελματικών οργα¬ 
νώσεων των εμπόρων, βιοτεχνών και λοιπών και επαγγελ- 
ματιών και άλλες διατάξεις" (Α' 154) καιτροποποιήθηκε με 
το άρθρο 1 παρ. 2α του Ν. 2469/1997 "Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις" (Α' 38), 

4. Του άρθρου 22 παρ. 3 του Ν. 2362/1995 "Περί δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις" (Α'247), 

5. Του άρθρου 1 περ. ιιτου Π.Δ. 55/1996 "Περιορισμός συ- 
ναρμοδιοτήτων κατά την έκδοση διοικητικών πράξεων" (Α'48), 

6. Της αρ. 1039386/441/Α0006/21-4-2000 Απόφασης 
του Πρωθυπουργού και του Υπουργού Οικονομικών "Α¬ 
νάθεση αρμοδιοτήτωντου Υπουργού Οικονομικών στους 
Υφυπουργούς Οικονομικών" (Β' 571), 

7. Τη γνώμη της Γενικής Συνέλευσης του Τμήματος Ηλε¬ 
κτρονικών Μηχανικών και Μηχανικών Υπολογιστών του Πολυ¬ 
τεχνείου Κρήτης (συνεδριάσεις: 31/16-5-2000,12/7.11.2000), 


8. Το γεγονός ότι από την εφαρμογή των διατάξεων του 
παρόντος διατάγματος προκαλείται σε βάρος του Προϋπο¬ 
λογισμού του Πολυτεχνείου Κρήτης (ΚΑΕ 4121) ετήσια δα¬ 
πάνη ύψους 1.000.000 δρχ. Η εν λόγω δαπάνη θα καλυφθεί 
κατά το τρέχον οικονομικό έτος από τις πιστώσεις που έ¬ 
χουν εγγράφει στον Προϋπολογισμό του ανωτέρω Πολυτε¬ 
χνείου. Κατά την επόμενη πενταετία μέρος της ανωτέρω 
δαπάνης αναμένεται να εξοικονομηθεί από ίδιους πόρους 
του εργαστηρίου κατά τα προβλεπόμενα στο άρθρο 6 του 
παρόντος διατάγματος, κατά δετό υπόλοιπο μέρος της, η 
εν λόγω δαπάνη, θα καλύπτεται από τις πιστώσεις που θα 
εγγράφονται στον ανωτέρω Προϋπολογισμό χωρίς αύξηση 
της Κρατικής Επιχορήγησης προς το Πολυτεχνείο αυτό. 

9. Την αριθμ. 321/2001 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση 

Ιδρύεται στο Τμήμα Ηλεκτρονικών Μηχανικών και Μηχα¬ 
νικών Υπολογιστώντου Πολυτεχνείου Κρήτης Εργαστήριο 
"Προγραμματισμού και Τεχνολογίας Ευφυών Υπολογιστι¬ 
κών Συστημάτων", το οποίο εξυπηρετεί ερευνητικές και εκ¬ 
παιδευτικές ανάγκες στο γνωστικό αντικείμενο του Προ¬ 
γραμματισμού και της Τεχνολογίας Ευφυών Συστημάτων. 

Άρθρο 2 
Αποστολή 

Το εργαστήριο έχει ως αποστολή: 

1 .Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Ηλεκτρονικών Μηχανικών και Μηχανικών Υπολογι¬ 
στών, καθώς και άλλωντμημάτωντου Πολυτεχνείου Κρή¬ 
της σε θέματα που εμπίπτουν στα αντικείμενα 
δραστηριότητας του εργαστηρίου όπως αυτά προσδιορί¬ 
ζονται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλεπό¬ 
μενα στο Π.Δ. 159/1984 "Προϋποθέσεις παροχής υπηρε¬ 
σιών από τα Πανεπιστημιακά εργαστήρια σε ιδιώτες και 
κάθε νομικής μορφής οργανισμούς" (Α' 53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Ηλε¬ 
κτρονικών Μηχανικών και Μηχανικών Υπολογιστών το 
γνωστικό αντικείμενο της θέσης των οποίων κατέχουν ε¬ 
μπίπτει στα διδακτικά και ερευνητικά ενδιαφέροντα του 
εργαστηρίου, από μέλη του Ειδικού Τεχνικού Εργαστη¬ 
ριακού Προσωπικού (Ε.Τ.Ε.Π.) καθώς και από μέλη του 
λοιπού επιστημονικού προσωπικού και του διοικητικού 
προσωπικού που τοποθετούνται στο εργαστήριο με τη 


ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 

διαδικασία των άρθρων 4 παρ. 1 (δ) του Ν. 2083/1992 (Α' 
159) και 13παρ. 3βτου Ν. 2817/2000" Εκπαίδευση των α¬ 
τόμων με ειδικές εκπαιδευτικές ανάγκες και άλλες διατά¬ 
ξεις" (Α' 78) αντίστοιχα. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Η¬ 
λεκτρονικών Μηχανικών και Μηχανικών Υπολογιστών του 
Πολυτεχνείου Κρήτης που ορίζεται με τη διαδικασία που 
ορίζουν οι διατάξεις του άρθρου 28 παρ. 22 του Ν. 2083/ 
1992 (Α' 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του ερ¬ 
γαστηρίου καιη μέριμνα για τηντήρησή του, η μέριμνα για 
τη στελέχωση, την οικονομική διαχείριση και την κατανομή 
τωνχώρωντου εργαστηρίου, η εισήγηση στη Γενική Συνέ¬ 
λευση του Τ μήματος για τον ορισμό των υπευθύνων για τα 
αναλώσιμα υλικά και τον κινητό εξοπλισμό και η υπογραφή 
κάθε εγγράφου που διακινεί το εργαστήριο. 

Άρθρο 5 

Εγκατάσταση-λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πολυτεχνείου 
Κρήτης και σε χώρους που παραχωρούνται σ’ αυτό για 
την εγκατάσταση των οργάνων και του λοιπού τεχνικού ε¬ 
ξοπλισμού που είναι αναγκαίος για τη διενέργεια των ερ¬ 
γαστηριακών ασκήσεων και των ερευνητικών προγραμ¬ 
μάτων. Στο χώρο εγκατάστασης τοποθετείται πινακίδα με 
τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει α- 
ποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν υ¬ 
πάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδα¬ 
κτικών και ερευνητικών δραστηριοτήτων του εργαστηρί¬ 
ου, η πρόσληψη διενεργείται κατόπιν εισηγήσεως του δι¬ 
ευθυντή στα αρμόδια όργανα του τμήματος σύμφωνα με 
τις διατάξεις του άρθρου ΙδτουΝ. 1268/1982 και του άρ¬ 
θρου 5 του Π.Δ. 407/1980 ” Περί του Κυρίου Διδακτικού 


Προσωπικού κ.λ.π. του Πανεπιστημίου και του Πολυτε¬ 
χνείου Κρήτης ” (ΑΊ 12). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του π.δ. 159/1984 (Ά53). 

δ. Τις πιστώσεις που διατίθενται από το Τμήμα Ηλε¬ 
κτρονικών Μηχανικών και Μηχανικών Υπολογιστών του 
Πολυτεχνείου Κρήτης με τη διαδικασία του άρθρου 4 
παρ. 1ε του Ν. 2083/1992 (Ά 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πολυτεχνείο κρήτης για τους σκο¬ 
πούς του εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελλος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων και 
βιβλίο μεταβολών προσωπικού, πρωτόκολλο διακίνησης 
αλληλογραφίας. 

Με εισήγηση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Οκτωβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
■4 - 

(5) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 366 

Ιδρυση εργαστηρίου Οικονομικής των Επιχειρήσεων (Λο¬ 
γιστικής και Χρηματοοικονομικής - Διοίκησης - Μάρκε¬ 
τινγκ -Διαφήμισης) στο Τμήμα Οικονομικών Επιστημών 
της Σχολής Νομικών, Οικονομικών και Πολιτικών Επι¬ 
στημών του Αριστοτελείου Πανεπιστημίου Θεσσαλονί¬ 
κης και καθορισμός του εσωτερικού του κανονισμού. 

Ο ΠΡΟΕΔΡΟΣ 

ΕΛΛΗΝΙΚΗΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

1.Τις διατάξεις: 

α) Των άρθρων 7 παρ. 5 και 50 παρ.1 του Ν. 1268/1982 


ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 

(Α' 87), όπως η πρώτη διάταξη τροποποιήθηκε με το άρ¬ 
θρο 48 παρ. 2 του Ν. 1404/1983 (Α' 173). 

β) του άρθρου 4 παρ. 1 εδ. γ'του Ν. 2083/1992 "Εκσυγ¬ 
χρονισμός της Ανωτάτης Εκπαίδευσης" (Α' 159). 

γ) του άρθρου 29Ατου Ν. 1558/1985 "κυβέρνηση και Κυ¬ 
βερνητικά Όργανα" (Α' 137) όπως αυτό προσετέθη με το 
άρθρο 27του Ν. 2081/1992 (Α' 154) και τροποποιήθηκε με 
το άρθρο 1 παρ. 2α του Ν. 2469/1997 "Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις" (Α' 38). 
δ) Του άρθρου 22 παρ. 3 του Ν. 2362/1995 (Α'247). 
ε) Του άρθρου 1 περιπτ. II του π.δ. 55/1996 (Α'48). 
στ) Της αριθμ. 1039386/441/Α0006/21-4-2000 απόφα¬ 
σης του Πρωθυπουργού και του Υπουργού Οικονομικών 
"Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών" (Β' 571). 

2. Τη γνώμη της Γενικής Συνέλευσης του Τμήματος Οι¬ 
κονομικών Επιστημών της Σχολής Νομικών, Οικονομικών 
και Πολιτικών Επιστημών του Αριστοτελείου Πανεπιστημί¬ 
ου Θεσσαλονίκης (Συνεδρίαση 225/2000 της 29-6-2000). 

3. Το γεγονός ότι από τις διατάξεις του παρόντος προ- 
καλείται ετησίως δαπάνη ύψους 1.000.000 δρχ. ή 2934,70 
ΕΥΡΩ η οποία κατά το τρέχον έτος περιορίζεται στο ποσό 
των 500.000 δρχ. ή 1467,35 ΕΥΡΩ και θα βαρύνειτον προ¬ 
ϋπολογισμό του Αριστοτελείου Πανεπιστημίου Θεσσαλο¬ 
νίκης (ΚΑΕ 4121-10) του οποίου οι πιστώσεις επαρκούν. 
Κατά την επόμενη πενταετία μέρος της ανωτέρω δαπά¬ 
νης αναμένεται να εξοικονομηθεί από ίδιους πόρους του 
εργαστηρίου κατάταπροβλεπόμενα στο άρθρο 6του πα¬ 
ρόντος διατάγματος κατά δε το υπόλοιπο μέρος της η εν 
λόγω δαπάνη θα καλύπτεται από τις πιστώσεις που θα εγ- 
γράφονται στον ανωτέρω προϋπολογισμό, χωρίς αύξηση 
της κρατικής επιχορήγησης προς το Πανεπιστήμιο αυτό. 

4. Την αριθμ. 543/2001 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση 

Ιδρύεται στο Τμήμα Οικονομικών Επιστημών της Σχο¬ 
λής Νομικών, Οικονομικών και Πολιτικών Επιστημών του 
Αριστοτελείου Πανεπιστημίου Θεσσαλονίκης Εργαστή¬ 
ριο Οικονομικής των Επιχειρήσεων (Λογιστικής και Χρη¬ 
ματοοικονομικής - Διοίκησης - Μάρκετινγκ - Διαφήμισης) 
το οποίο καλύπτει εκπαιδευτικές και ερευνητικές ανάγκες 
σχετικές με το αντικείμενο της θεωρίας και πρακτικής της 
Λογιστικής, της Χρηματοοικονομικής Διοίκησης, της Διοί¬ 
κησης, του Μάρκετινγκ και της Διαφήμισης. 

Άρθρο 2 
Αποστολή 

Το εργαστήριο έχει ως αποστολή: 
α) την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Οικονομικών Επιστημών της Σχολής Νομικών, Οικο¬ 
νομικών και Πολιτικών Επιστημών του Αριστοτελείου Πα¬ 
νεπιστημίου Θεσσαλονίκης καθώς και άλλων Τμημάτων 
του Ιδρύματος, στο γνωστικό αντικείμενο Λογιστικής και 
ιδιαίτερα Μηχανογραφημένης Λογιστικής και Λογιστικών 
Πληροφοριακών Συστημάτων, σε θέματα Χρηματοοικο¬ 


νομικής Διοίκησης, Διοίκησης και Ανθρώπινων Πόρων, 
Μάρκετινγκ και Διαφήμισης. 

β) Την ανάπτυξη προγραμμάτων διδασκαλίας και τη διε¬ 
ξαγωγή βασικής και εφαρμοσμένης έρευνας. 

γ) Τη συνεργασία και ανταλλαγή επιστημονικών γνώσε¬ 
ων με άλλα ακαδημαϊκά ή ερευνητικά ιδρύματα της ημε¬ 
δαπής ή της αλλοδαπής. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσε¬ 
ων και εκδόσεων. 

ε) Την παροχή υπηρεσιών κατά τα προβλεπόμενα στο 
π.δ. 159/1984 (Α'53). 

Άρθρο 3 
Προσωπικό 

Το προσωπικό του εργαστηρίου αποτελείται από μέλη 
του Διδακτικού Ερευνητικού Προσωπικού Δ.Ε.Π.τουΤμή- 
ματος Οικονομικών Επιστημών που η ειδικότητά τους 
σχετίζεται με τα γνωστικά αντικείμενα του εργαστηρίου, 
από μέλη του Ειδικού Τεχνικού Εργαστηριακού Προσωπι¬ 
κού (Ε.Τ.Ε.Π.) καθώς και από μέλη του λοιπού επιστημο¬ 
νικού προσωπικού που τοποθετείται στο εργαστήριο με 
τη διαδικασία του άρθρου 4 παρ. 1 (δ) του Ν. 2083/1992 (Α' 
159) καθώς και από το διοικητικό προσωπικό που τοποθε¬ 
τείται στο εργαστήριο σύμφωνα με το άρθρο 13 παρ. 3β 
του Ν. 2817/2000 (Α'78). 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από το διευθυντή που εί¬ 
ναι μέλος του Διδακτικού Ερευνητικού Προσωπικού 
(Δ.Ε.Π.) του Τμήματος Οικονομικών Επιστημών και ορίζε¬ 
ται με τη διαδικασία του άρθρου 28 παρ. 22 του Ν. 2083/ 
1992. 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/1982, μεταξύ των οποίων περι¬ 
λαμβάνονται και οι εξής: ο συντονισμός του διδακτικού 
(προπτυχιακού-μεταπτυχιακού) και ερευνητικού έργου 
του εργαστηρίου, η κατάρτιση και υποβολή αρμοδίωςτου 
ετησίου προγράμματος λειτουργίας του εργαστηρίου και 
η μέριμνα για την εφαρμογή του, η μέριμνα για την κατα¬ 
νομή των χώρωντου εργαστηρίου, η στελέχωσήτου μετο 
αναγκαίο προσωπικό, η οικονομική διαχείριση των πόρων 
του, η υποβολή του ετήσιου απολογισμού των δραστη- 
ριοτήτωντου, η εισήγηση στη Γενική Συνέλευση του Τμή¬ 
ματος για τον ορισμό των υπευθύνων για τα αναλώσιμα υ¬ 
λικά και τον κινητό εξοπλισμό, η υπογραφή κάθε εγγρά¬ 
φου και γενικά η ευθύνη για την ομαλή λειτουργία του 
εργαστηρίου. 

Άρθρο 5 
Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
και σε χώρους που παραχωρούνται σε αυτό για την εγκα¬ 
τάσταση των οργάνων και του λοιπού τεχνικού εξοπλι¬ 
σμού που είναι αναγκαίος για τη διενέργεια των εργαστη¬ 
ριακών ασκήσεων και των ερευνητικών προγραμμάτων. 
Στο χώρο εγκατάστασης τοποθετείται πινακίδα με τοντίτ- 
λο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 

ερευνητικού προγράμματος ή άλλου έργου, που έχει α- 
ποφασισθεί από το τμήμα και καθορίζει, μέσα στα πλαίσια 
της αποστολής του εργαστηρίου, την προτεραιότητα στη 
χρησιμοποίηση οργάνων και χώρων σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες ασφαλείας που 
αποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεώντου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και 
σκεύη, τα οποία παραδίδονται για τη διεξαγωγή εργα¬ 
σιών επιστρέφονται, μετά τη χρησιμοποίησή τους, στην 
κατάσταση που είχαν παραδοθεί. 

5. Με εισήγηση του διευθυντή στη Γενική Συνέλευση του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου σύμφωνα με τις διατάξεις του 
άρθρου 18 του Ν. 1268/1982 και του άρθρου 5 του Π.Δ. 
407/1980 "Περί του Κυρίου Διδακτικού Προσωπικού κ.λ.π. 
του Πανεπιστημίου και του Πολυτεχνείου Κρήτης" (112 Α'). 

Άρθρο 6 
Έσοδα 

Τα έσοδα του εργαστηρίου προέρχονται από: 
α. Την εκτέλεση ερευνητικών προγραμμάτων που πραγμα¬ 
τοποιούνται για ίδιο λογαριασμό ή για λογαριασμό τρίτων. 

β. Τη διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του π.δ. 159/1984 (Α'53). 

δ. Τις πιστώσεις που διατίθενται στο Τμήμα Οικονομι¬ 
κών Επιστημών με τη διαδικασία του άρθρου 4 παρ. (1ε) 
του Ν. 2083/1992 (ΑΊ59). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
στ. Τις κληρονομιές, τις δωρεές και τις κληροδοσίες 
που καταλείπονται στο Αριστοτέλειο Πανεπιστήμιο Θεσ¬ 
σαλονίκης για τους σκοπούς του εργαστηρίου. 

Άρθρο 7 

Τηρούμενα βιβλία 

1. Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

α. Πρωτόκολλο εισερχομένων - εξερχομένων εγγρά¬ 
φων, 

β. Βαθμολόγιο φοιτητών, 
γ. Βιβλίο περιουσιακών στοιχείων, 
δ. Φάκελος οικονομικών στοιχείων κάθε έτους, 
ε. Κατάλογος επιστημονικών βιβλίων, περιοδικών και 
οργάνων, 

στ. Αρχείο ερευνητικών προγραμμάτων και 
ζ. Βιβλίο μεταβολών προσωπικού 


2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Άρθρο 8 

Χώρος εγκατάστασης 

Χώροιτου εργαστηρίου είναι οι χώροι που παραχωρού- 
νται για τη διεξαγωγή του έργου και ειδικότερα οι χώροι 
των ειδικών εγκαταστάσεων με τα όργανα και το λοιπό τε¬ 
χνικό εξοπλισμό για τη διενέργεια της έρευνας καιτων ερ¬ 
γαστηριακών ασκήσεων. Στο χώρο εγκατάστασης υπάρ¬ 
χει πινακίδα με τον τίτλο του εργαστηρίου. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Οκτωβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

-♦- 

( 6 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 367 
Τροποποίηση του Π.Δ. 299/1997 «Αντιστοιχία τίτλων 
σπουδών που απονέμονται από το Πανεπιστήμιο της 
Κύπρου, προς τίτλους σπουδών που απονέμονται από 
Τμήματα Ελληνικών Ανωτάτων Εκπαιδευτικών Ιδρυμά¬ 
των (Α.Ε.Ι.)» (Α' 214). 

Ο ΠΡΟΕΔΡΟΣ 

ΕΛΛΗΝΙΚΗΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 43 του Ν. 
2413/1996 «Η Ελληνική παιδεία στο εξωτερικό, η διαπολι- 
τισμική εκπαίδευση και άλλες διατάξεις» (Α' 124) Όπως 
αυτή αντικαταστάθηκε με το άρθρο 8 του Ν.2454/1997 
«Ρύθμιση θεμάτων τριτοβάθμιας εκπαίδευσης και άλλες 
διατάξεις» (Α'7). 

2. Τη γνώμη του Διοικητικού Συμβουλίου του Διαπανε- 
πιστημιακού Κέντρου Αναγνωρίσεως Τίτλων Σπουδών 
της Αλλοδαπής, όπως αυτή διατυπώθηκε μετο αριθμ. 408 
πρακτικό της συνεδρίας της 10ης Νοεμβρίου 2000, ενό- 
ψειτου γεγονότος ότι δεν έχει ακόμη συσταθεί η αρμόδια 
μονάδα του Εθνικού Συμβουλίου Παιδείας. 

3. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού (άρθρο 29Ατου Ν. 1558/1985 (Α' 
137) όπως αυτό προστέθηκε με το άρθρο 27 του Ν. 
2081/92 (Α' 154) και τροποποιήθηκε με την παρ. 2α του 
άρθρου 1 του Ν.2469/97 (Α'38). 

4. Την αριθμ. 484/2001 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων, αποφασίζουμε: 

Άρθρο μόνο 

Στο τέλος του άρθρου 1 του Π.Δ. 299/1997 (Α'214) προ¬ 
στίθενται παράγραφοι ως ακολούθως: 

ιστ) Ο τίτλος σπουδών Κλασσικών Σπουδών που απονέ- 

μεται από το Πανεπιστήμιο της Κύπρου είναι αντίστοιχος 
μετοντίτλο σπουδών που απονέμεται από τα Τμήματα Φι¬ 
λολογίας με ειδίκευση στην Κλασσική Φιλολογία των Ελ¬ 
ληνικών Πανεπιστημίων. 

ιζ) Ο τίτλος σπουδών Βυζαντινής και Νέας Ελληνικής Φι¬ 
λολογίας που απονέμεται από το Πανεπιστήμιο της Κύ¬ 
πρου είναι αντίστοιχος με τον τίτλο σπουδών που απονέ- 
μεται από τα Τμήματα Φιλολογίας με ειδίκευση στη Με¬ 
σαιωνική και Νεοελληνική Φιλολογία των Ελληνικών 
Πανεπιστημίων. 


Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Οκτωβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν. βΐ . 9 γ 
β-ΓΠ3ίΙ: ννθβΓΠ35ΐΘΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυι-ο 

δρχ- 

Θυτο 

δρχ- 

ευΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























